Podmienky na udelenie kreditov
	Názov predmetu
	Teória a didaktika športovej špecializácie IV Šport pre všetkých

	Typ predmetu
	Povinný predmet

	Počet kreditov
	5

	Stupeň štúdia
	2.

	Vyučujúci, kontakt
	Mgr. Dušana Augustovičová, PhD., dusana.augustovicova@uniba.sk



Na udelenie kreditov je študent povinný splniť:
1. Seminárna práca (20 % do celkového hodnotenia)
· Výstup vo forme prezentácie v ppt. formáte, spracovaný a odovzdaný ako seminárna práca vo wordovom dokumente, 
· Čas prezentácie 20 min. (15 min. prezentácia + 5 min. diskusia k odprezentovanej téme),
· Prezentácia sa realizuje v priebehu semestra,
· Predmetom je odprezentovaná problematika na zvolenú tému, týkajúcu sa výkonnostného a vrcholového športu zdravotne postihnutých.

2. Písomná previerka (30 % do celkového hodnotenia)
· Čas na písomnú previerku je 30 min.,
· Písomná previerka sa realizuje v priebehu semestra,
· Predmetom je problematika výkonnostného a vrcholového športu zdravotne postihnutých a samoštúdium vybraných tém.

Hodnotiaca škála písomnej previerky:
· 35 b. – 33 b. = A
· 32 b. – 30 b. = B
· 29 b. – 27 b. = C
· 26 b. – 24 b. = D
· 23 b. – 21 b. = E
· 20 b. a menej = Fx

3. Ústna skúška zo športovej špeciallizácie (40 % do celkového hodnotenia)
· Ústna skúška sa realizuje v skúškovom období,
· predmetom je odprezentovaná problematika rekreačného a výkonnostného športu osôb so zdravotným postihnutím a samoštúdium vybraných tém.

Okruhy na ústnu skúšku zo športovej špecializácie:
1. Analýza Dohovoru OSN o právach osôb so zdravotným postihnutím, čl. 30.
2. Športové hnutie športovcov so zdravotným postihnutím, medzinárodné a národné organizácie.
3. Rekreačný šport osôb so zdravotným znevýhodnením a zdravotným postihnutím. Možnosti súťaženia, špecifiká v tréningovom procese.
4. Výkonnostný a vrcholový šport osôb so zdravotným znevýhodnením a zdravotným postihnutím. Možnosti súťaženia, špecifiká v tréningovom procese.
5. Športovanie osôb s telesným postihnutím. Klasifikácia športovcov (medicínska a športová).
6. Športové disciplíny paralympiád (športy telesne postihnutých), pravidlá, špecifiká, modifikácie.
7. Športovanie slabozrakých a nevidiacich športovcov. Klasifikácia športovcov.
8. Športové disciplíny paralympiád (športy zrakovo postihnutých), pravidlá, špecifiká, modifikácie.
9. Neparalympijské športy, pravidlá, špecifiká, modifikácie.
10. Športovanie nedoslýchavých a nepočujúcich športovcov. Klasifikácia športovcov.
11. Športové disciplíny deaflympiád, pravidlá, špecifiká, modifikácie.
12. Športovanie športovcov s intelektovým postihnutím. Klasifikácia športovcov.
13. Športové disciplíny špeciálnych olympiád, pravidlá, špecifiká, modifikácie.
14. Periodizácia a plánovanie ročného tréningového cyklu športovca s rozdielnym druhom telesného postihnutia. Špecifiká v tvorbe mikrocyklu, mezocyklu pri konkrétnych športoch.
15. Periodizácia a plánovanie ročného tréningového cyklu športovca so zmyslovým postihnutím. Špecifiká v tvorbe mikrocyklu a mezocyklu v konkrétnych športoch.
16. Periodizácia a plánovanie ročného tréningového cyklu športovca s postihnutím intelektu. Tvorba mikrocyklu, mezocyklu v konkrétnych športoch.
17. Špecifiká v rozvoji kondičných schopností rekreačných a vrcholových športovcov so zdravotným postihnutím.
18. Testovanie motorickej výkonnosti rekreačných a vrcholových športovcov so zdravotným postihnutím.

4. Účasť na prednáškach a seminároch (10 % do celkového hodnotenia)
Minimálne 80 % (20 % ospravedlnenej neúčasti).

Študent musí splniť každú z podmienok na udelenie kreditov.

Celkové hodnotenie predmetu:
A, 92 – 100 %; B, 84 – 91 %; C, 76 – 83 %; D, 68 – 75 %; E, 60 – 67 %; Fx, 59 % a menej.
